Tele Sur-amp Arusk'ipt'ata
Bolivia-n aymar wayn tawaqunakax patan arupar arxatañatakis qilqatanak waljaptayañatakis, ukat taqir uñicht’ayañatakis ukjamaw Internet-an mä instrumint jikxatapxi, taqi ukat Fredy Morales jilataw juk’amp qhanancht’istani.

El Alto markax aymarat wali arxatiriwa. Mä kaphi Intirnitan Jaqi Arux irnaqi, kawiritï aymara jaqi aru sañarak muni. Aka uraqpachar puriyañatakiw wayn tawaqunakax aka pruyikt nayrar sartayapxi:

    Nänakax janiw Bolivia-nak aymarax uñt’atañap munapkti, jan ukax aka uraqpachan aymar utjatap yatipxañapatakiw irnaqapxta,  ukat janiw aru sapak munapkti, jan ukasti, saräwinakampach uñt’ayañ munapxarakta.

    Nänakatakix aymarax awk taykasapkaspas ukjamawa, ukarux janiw ukjamak janiw sas sisksnati.

Aymaran mayj mayj taqichaqan arsutanakax janiw ar ch’iqiyañatakix mä chakachukiti:

    Aymarax Argentina kastillanump Santa Cruz kastillanump utjkï ukjamawa, Sapa Provincia-n aymarax mayj mayj arsusi. Ukjamax ukakiwa, sañäni: maqaña, aka ar Oruro-n apnaqapxi, akan saraña ukarak apnaqapxi.

    Nayraw achachilanakasax apnaqapxirïna, ukampinsa, jichhax janiw arsusxiti, nänakax uka arunak amthapisipkta.

Jaqi Aru-x sitio web ukan 5000 tumpir katuqi, ukat kimsa arun aruskipi: ispañul, inklis ukat aymara. Janiw aliqak jaqukipapkiti, Bolivia-n aymaranakan luräwinakapxat kunarak yatiyapxi:

    Aka amtax Intirnit ayllunakasar purinkan ukjatak puchtuk wakt’ayañatakirakiwa. Ukat qhiphäwirinakax jan jiwasjam ch’us jikxatapxañapatakiwa, jan ukax jupanakatak puchtuchañarapitakiwa.

Bolivia-n Quechua-xarux Aymarax wali wakiskiriwa, Constitución-an 36 aruw uñt’ata. 10 waranqat niya chikataniw aka payisan aymar arsu. Fredy Morales, ciudad de El Alto, Tele Sur – Bolivia.